ფორსაჟი 4

ფორსაჟი 4 (ინგლ. Fast & Furious; ალტერნატიულად Fast & Furious 4) — 2009 წლის მძაფრ-სიუჟეტიანი ფილმი, რომლის რეჟისორია ჯასტინ ლინი და სცენარის ავტორი კრის მორგანი. ეს არის 2001 წლის ფორსაჟის ფილმის  პირდაპირი გაგრძელება და ფორსაჟის ფრენჩაიზის მეოთხე ნაწილი. ფილმში მთავარ როლებს ასრულებენ:ვინ დიზელი, პოლ უოკერი, მიშელ როდრიგესი, ჯორდანა ბრიუსტერი და ჯონ ორტიზი. ფორსაჟი მიჰყვება გამოძიების ფედერალური ბიუროს (FBI) აგენტის, ბრაიან ო’კონერს (უოკერი) და დომინიკ ტორეტოს (დიზელი) ისტორიას, რომლებიც იძულებულნი არიან ერთად იძიონ შური ტორეტოს შეყვარებულის, ლეტი ორტის (როდრიგესი) მკვლელობის საქმეზე. ასევე დააკავონ არტურო ბრაგა, ნარკობარონი (ორტიზი).

ფორსაჟი 4 არის პირველი ფრანჩაიზის პირველი ნაწილის შემდეგ, სადაც ფილმის მთავარი მსახიობები მონაწილეობენ. შედეგად, ამან ცვლილება შეიტანა ფრანჩაიზის ქრონოლოგიურ თანმიმდევრობაზე, ფილმის დეველოპერებმა ეს ნაწილი წინა ორ ნაწილს შორის ჩასვეს (ორმაგი ფორსაჟი და ფორსაჟი 3: ტოკიო დრიფტი), მათში მთვარი პერსონაჟების არ არსებობის გამო. კასტინგი 2007 წლის ივლისში დაიწყო, მას შემდეგ რაც უნივერსალურმა სტუდიამ დაადასტურა უოკერისა და დიზელის დაბრუნება, ხოლო ძირითადი გადაღებები დაიწყო ლოს-ანჯელესში, კალიფორნიაში 2008 წლის თებერვალში.More Cars and More Action in Fast & Furious  pedal to the floor March 20, 2015

ფორსაჟი 4 გამოვიდა შეერთებულ შტატებში 2009 წლის 3 აპრილს. ფილმმა უარყოფითი შეფასებები მიიღო და მთელ მსოფლიოში 363 მილიონ აშშ დოლარზე მეტი შემოსავალი მიიღო. ფილმის გაგრძელება, ფორსაჟი 5, გამოვიდა 2011 წლის აპრილში.

 სამსახიობო ჯგუფი 

 ვინ დიზელი, როგორც დომინიკ ტორეტო, პროფესიონალი ქუჩის მრბოლელი, მანქანის გამტაცებელი.
 პოლ უოკერი, ბრაიან ო’კონერის როლში, FBI– ის აგენტი და LAPD– ის ყოფილი ოფიცერი, რომელიც ადრე დომინიკს ეხმარებოდა სამართალდამცავი ორგანოებიდან გაქცევაში. ის ურთიერთობაში იყო მია ტორეტოსთან.
 მიშელ როდრიგესი ლეტი ორტისის, დომინიკის შეყვარებულის როლში, რომელიც ფენიქს კალდერონით გამოწვეული მანქანის აფეთქების შედეგად გარდაიცვალა.
 ჯორდანა ბრიუსტერი, როგორც მია ტორეტო, დომინიკის და და ბრაიანის ყოფილი მეგობარი გოგონა.
 ჯონ ორტიზი, როგორც არტურო ბრაგა / რამონ კამპოსი, მექსიკელი ნარკობარონი, რომელიც იყენებს ქუჩის მრბოლელებს ჰეროინის გადასატანად მექსიკის და აშშ-ს საზღვარზე.
 გალ გადოტი, როგორც ჟიზელ იაშარი, ბრაგას მოკავშირე, დომინიკის რომანტიკული ინტერესი.
 ლაზ ალონსო, როგორც ფენიქს კალდერონი, ბრაგას მარჯვენა ხელი, რომელიც კლავს ლეტის.

 წარმოება 
ფილმის გამოსვლის შესახებ 2007 წლის ივლისში გახდა ცნობილი. პოლ უოკერმა, ვინ დიზელმა და ორიგინალური ფილმის დანარჩენმა მსახიობებმა ყველამ მიიღო მონაწილეობა ან ფილმში. გადაღებები 2008 წელს დაიწყო. ფილმისთვის დაახლოებით 240 მანქანა აშენდა, სამხრეთ კალიფორნიის სან ფერნანდოს ველზე.More Cars and More Action in Fast & Furious  pedal to the floor March 20, 2015

 მუსიკა 
ფორსაჟი 4– ის მთავარი მუსიკა შექმნა ბრაიან ტაილერმა, რომელმაც ჰოლივუდის სტუდიის სიმფონიასთან ერთად თავისი მუსიკა ჩაწერა 20th Century Fox-ის ნიუმენის მუსიკალურ სცენაზე. 

ფილმის თრეილერებზე გამოყენებულია სიმღერა ,,We Are Rockstars", რომლის ავტორია Does It Offend You, Yeah? ასევე „Crank That" Soulja Boy Tell 'Em-ის მიერ.

ფილმის ოფიციალური საუნდტრეკი გამოვიდა 2009 წლის 31 მარტს Star Trak- ზე . საუნდტრეკიდან პირველი სინგლი სახელწოდებით „Blanco"  ფარელ უილიამსის ავტორობითაა შექმნილი. 

 ფილმის გამოსვლა 
თავდაპირველად ფილმის გამოსვლის თარიღი 2009 წლის 12 ივნისს გადაწყვიტეს, მაგრამ მოგვიანებით პრემიერა 2009 წლის 3 აპრილამდე გადაიტანეს.

 ფილმის გამოსვლა 

 შემოსავლები 
2011 წლის 29 ივლისისთვის DVD-ზე გაიყიდა ფილმის 3 324 117 ეგზემპლარი, რამაც გამოიმუშავა 53 879 547 აშშ დოლარი გაყიდვებიდან. ფილმმა მსოფლიოს მასშტაბით ბილეთების გაყიდვით 417 043 812 აშშ დოლარი მიიღო. ფილმის ხელმეორე პერმიერა შედგა ავსტრალიაში Blu-ray- ზე, ციფრული ასლის ჩათვლით და სახელწოდებით ფორსაჟი 4 (Fast & Furious 4) 2011 წლის 30 მარტს.

 კრიტიკოსთა გამოხმაურება 
Rotten Tomatoes– ზე ფილმის მოწონების რეიტინგია 29%, საშუალო შეფასებით 4.57 / 10, 175 შეფასების საფუძველზე. ვებსაიტის კრიტიკულ კონსენსუსში ნათქვამია: ”„მიუხედავად იმისა, რომ ფორსაჟი 4 წარმოადგენს მძაფრ-სიუჟტიან ელემენტებს და ტრიუკებს, კინემატოგრაფისტებმა ვერ წარმოადგინეს კომპეტენტური სიუჟეტი ან დამაჯერებელი პერსონაჟები.”  Metacritic– ზე მას აქვს 46 ქულა 28 შეფასების საფუძველზე, რაც წარმოადგენს „შერეულ ან საშუალო შედეგს“. CinemaScore-ზე მაყურებელთა გამოხმაურების საფუძველზე ფილმს A- შეფასება აქვს A-სა და F-ს შორის.

 რესურსები ინტერნეტში 

სქოლიო

კატეგორია:Universal Pictures-ის ფილმები
კატეგორია:Original Film-ის ფილმები
კატეგორია:ინგლისურენოვანი ფილმები
კატეგორია:ამერიკული ფილმები ძარცვის შესახებ
კატეგორია:ამერიკული მოქმედებითი თრილერი ფილმები
კატეგორია:ამერიკული ფილმები
კატეგორია:2009 წლის ფილმები